Қиянат жасаған да қиналып өледі
"Қиянат жасаған да қиналып өледі" | "https://abai.kz/post/113894"
TITLE: Қиянат жасаған да қиналып өледі
URL: https://abai.kz/post/113894
META: "Қиянат жасаған да қиналып өледі" | "https://abai.kz/post/113894"
DATE: 03.06.2020
AUTHOR(s): Кәрібай Мұсырман
TOTAL WORDS: 134
TEXT: Көкшетау өңіріндегі шағын ауылдардың бірі - Дәуқарадан бірнеше адам "халық жауы" ретінде ұсталып, атылғаны атылып, атылмағаны Итжеккенге айдалып кетті. Ол жақтан аман оралғаны жоқ... ...Кейін, арада отыз жылдай уақыт өткенде ауылдағы саусақпен санарлықтай шалдардың бірі о дүниеге аттанарында қатты қиналып, қайта-қайта шыңғырып, жан даусы шығып, жанындағы жақындары мен көңілін сұрай келген көрші-қолаңдарын шошытып өлді. Ауыл ішіндегі сыбырлап қана айтылатын әңгімені естіп жүрген шешем маған: "Ол кісі аты шулы 37-ші жылы талай ауылдасының үстінен "домалақ арыз" түсіріп, НКВД-ға ұстатып жіберген залым болған екен..." - деді. "Бұл дүниенікі о дүниеге кетпейді, біреуге қиянат жасаған жан жазасыз қалмайды деген осы", - деп түйіндеді. Мен анамның сол сөзін өмір бойы есімнен шығармай, ешкімнің ала жібін аттамауға, еш адамға қиянат жасамауға тырыстым. Аяғымнан шалған дұшпанымды да өз орнына қойғаным болмаса, соңына түсіп, қудаламадым... Кәрібай Мұсырманның әлеуметтік желідегі жазбасынан Abai.kz
